# มายู อิชิกาวะ
มายู อิชิกาวะ (, เกิด 14 พฤษภาคม ค.ศ. 2000) เป็นนักกีฬาวอลเลย์บอลหญิงทีมชาติญี่ปุ่น ในตำแหน่งหัวเสา และเล่นลีกอาชีพในเซเรียอา 1 ประเทศอิตาลี ให้แก่สโมสรอีกอร์วอลเลย์โนวารา ในปีค.ศ. 2025 มีการประกาศว่ามายูรับหน้าที่เป็นกัปตันทีมคนใหม่ของทีมชาติญี่ปุ่น อีกทั้งเธอและทีมโนวาราชนะเลิศในการแข่งขัน 2024–25 วิมินส์อีซีวีคัพ เป็นครั้งแรกในประวัติศาสตร์ของสโมสรอีกด้วย

มายูเคยเข้าร่วมการแข่งขันในกีฬา กีฬาวอลเลย์บอลในโอลิมปิกฤดูร้อน 2020 และในปี 2024  นอกจากนี้เธอยังเคยเป็นกัปตันทีมวอลเลย์บอลทีมชาติญี่ปุ่นอายุไม่เกิน 18 และ 20 ปีอีกด้วย

 ชีวิตส่วนตัว 
มายูมีพี่สาว 1 คน และพี่ชาย 1 คน คือยูกิ อิชิกาวะ กัปตันทีมวอลเลย์บอลชายทีมชาติญี่ปุ่น โดยมายูเริ่มเล่นวอลเลย์บอลเพราะได้รับอิทธิพลมาจากพี่สาวและพี่ชาย นอกจากนี้พี่ชายของเธอยังให้คำแนะนำเกี่ยวกับการตบบอลเมื่อตอนเธออยู่มัธยมปลายอีกด้วย

 อาชีพ 
มายูเริ่มเล่นวอลเลย์บอลเมื่อเธออยู่ชั้นประถมศึกษาปีที่ 3 ของโรงเรียน"Yahagi Minami Elementary School" ในเมืองโอซากะ และได้เข้าร่วมสโมสรภายในท้องถิ่นที่ชื่อว่า Anjo Kita Rabbits

ปี 2013 ในระดับมัธยมฯ ต้น มายูได้เข้าโรงเรียน "Nagano City Susobana Junior High School" ซึ่งเป็นโรงเรียนที่ถือว่ามีทีมวอลเลย์บอลที่แข็งแกร่ง ต่อมาเธอได้เข้าร่วมการแข่งขัน "National Junior High School Athletic Meet" ติดต่อกัน 3 ปีซ้อน โดยทีมของเธอชนะทั้งหมด 2 ครั้ง ในปี 2013 และ 2015

หลังจากจบการศึกษาระดับมัธยมฯ ต้นในปี 2016 มายูได้สมัครเข้าโรงเรียน "Shimokitazawa Seitoku High School" ในระดับมัธยมฯ ปลาย ซึ่งเป็นโรงเรียนที่มีชื่อเสียงเรื่องทีมวอลเลย์บอลหญิง เธอได้เป็นผู้เล่นหลักตั้งแต่ปีแรกและได้รางวัลชนะเลิศในรายการ "2016 The National High School Comprehensive Athletic Meet Volleyball Tournament" (อินเตอร์ไฮ) โดยเอาชนะโรงเรียน "Kinrankai High School" ด้วยสกอร์ 3-0 เซต ในปี 2017 มายูกลายเป็นผู้ทำแต้มหลักของทีม (เอซ) ในการแข่งขัน "69th All Japan Volleyball High School Championship" (ฮารุตากะ) และนำทีมเอาชนะ "Shujitsu High School" 3-0 เซตในรอบชิงชนะเลิศ

ในเดือนมีนาคมปีเดียวกัน มายูมีชื่อเป็นผู้เล่นของทีมวอลเลย์บอลหญิงทีมชาติญี่ปุ่น รุ่นอายุไม่เกิน 18 ปีเป็นครั้งแรก และแข่งขันในนามทีมชาตินัดแรกในการแข่งขันวอลเลย์บอลยุวชนหญิงชิงแชมป์เอเชีย 2017 ที่ประเทศจีน นอกจากนี้มายูยังได้รับหน้าที่เป็นกัปตันทีมและพาทีมความเหรียญทองในครั้งนี้ด้วย

เมื่อมายูอยู่ในชั้นมัธยมศึกษาปีที่ 6 ในปี 2018 เธอได้กลายเป็นกัปตันทีมของโรงเรียน และในการแข่งขัน "2018 The National High School Comprehensive Athletic Meet Volleyball Tournament" (อินเตอร์ไฮ) ทีมของมายูเอาชนะ "Kinrankai High School" 3-0 เซตในรอบชิงชนะเลิศ ทำให้ทีมคว้าแชมป์ในรายการนี้เป็นครั้งที่ 3 ในรอบสองปี ต่อในการแข่งขันวอลเลย์บอลยุวชนหญิง "73rd National Sports Festival Volleyball Competition" (โคคุทาอิ) ในฤดูใบไม้ร่วง ในฐานะตัวแทนจากจังหวัดโตเกียว มายูและทีมสามารถเอาชนะ "Kinrankai High School" 3-1 เซต ซึ่งการชนะในครั้งนี้ทำให้ "Shimokitazawa Seitoku High School" เป็นแชมป์ในถ้วยรางวัลระดับมัธยมปลายติดต่อกันสองรางวัล ในเดือนมกราคม 2019 ทีมได้ท้าประลองถ้วยที่ 3 ในการแข่งขัน "71st All Japan Volleyball High School Championships" (ฮารุตากะ) ทีมของมายูแพ้ให้กับทีมโรงเรียน "Higashi Kyushu Ryutani High School" 3-2 เซตในรอบรองชนะเลิศ ทำให้พลาดตำแหน่งแชมป์ในการแข่งครั้งนี้ไป

วันที่ 16 มกราคม 2019 สโมสรโทเรย์แอร์โรส์ในระดับวี.ลีก ประกาศว่ามายูจะเข้าร่วมทีมในฐานะผู้เล่นนอกระบบ (เข้าร่วมทีมก่อนการขึ้นทะเบียนชื่อผู้เล่นในระบบในฤดูกาลถัดไป) เธอลงเล่นครั้งแรกในฤดูกาล 2018–19 ในรอบ 8 ทีมสุดท้ายซึ่งพบกับทีมฮิซามิตสึสปริงส์ ในฐานะผู้เล่นตัวจริง ในเดือนกรกฎาคม ด้านการแข่งขันในนามทีมชาติ มายูเข้าร่วมการแข่งขันในวอลเลย์บอลหญิงชิงแชมป์โลก รุ่นอายุไม่เกิน 20 ปี 2019 ที่ประเทศเม็กซิโก และรับหน้าที่เป็นกัปตันทีมอีกครั้ง ซึ่งมายูสามารถนำทีมคว้าแชมป์ได้สำเร็จ นอกจากนั้นยังได้รับรางวัล “ผู้เล่นทรงคุณค่า” (MVP) และ “ตัวตบหัวเสายอดเยี่ยม” (Best Outside Spikers) ของการแข่งขันอีกด้วย

ถัดมาในเดือนสิงหาคมปีเดียวกัน ทีมชาติญี่ปุ่นรุ่นอายุไม่เกิน 20 ปี ชนะเลิศเหรียญทองในการแข่งขันวอลเลย์บอลหญิงชิงแชมป์เอเชีย 2019 และเธอได้รับรางวัลเดียวกับในการแข่งขันชิงแชมป์โลกเมื่อเดือนกรกฎาคม ความสามารถและความสำเร็จของมายูทำให้ คูมิ นากาดะ หัวหน้าผู้ฝึกสอนวอลเลย์บอลหญิงทีมชาติญี่ปุ่น เรียกตัวเธอเข้าไปติดทีมชาติชุดใหญ่และแข่งขันรายการวอลเลย์บอลหญิงเวิลด์คัพ 2019 เป็นรายการแรก โดยมายูถูกส่งลงเป็นตัวจริงในนัดที่พบกับทีมชาติสหรัฐ และทีมชาติเกาหลีใต้ ซึ่งเธอจบเกมด้วยการเป็นผู้เล่นที่ทำแต้มสูงสุดของทีมในทั้งสองนัด

ในวันที่ 30 มิถุนายน 2021 ทางสมาคมวอลเลย์บอลแห่งประเทศญี่ปุ่นได้ประกาศรายชื่อผู้เล่นทีมหญิง สำหรับการแข่งขันกีฬาโอลิมปิก 2020 ที่ประเทศญี่ปุ่นเป็นเจ้าภาพ โดยมายูเป็นหนึ่งในผู้เล่น 12 คน

ในเดือนเมษายน 2025 มายูและทีม อีกอร์วอลเลย์โนวารา ในชนะการแข่งขัน 2024–25 วิมินส์อีซีวีคัพ เป็นครั้งแรกของทั้งตนเองและสโมสร ต่อมาในเดือนพฤษภาคม มีการประกาศว่ามายูได้กลายเป็นกัปตันทีมคนใหม่ของทีมชาติญี่ปุ่น ภายใต้การนำทีมของผู้ฝึกสอนคนใหม่ โดยเธอจะพาทีมเข้าแข่งขันใน วอลเลย์บอลหญิงเนชันส์ลีก 2025 and วอลเลย์บอลหญิงชิงแชมป์โลก 2025 โดยมายูและพี่ชายกลายเป็นพี่น้องคู่แรกที่ได้เป็นกัปตันของทีมวอลเลย์บอลทีมชาติญี่ปุ่น

 สโมสร 
  Shimokitazawa Seitoku High School (2016–2018)
  โทเรย์แอร์โรส์ (2018–2023)
   (2023–2024)
  อีกอร์วอลเลย์โนวารา (2024–ปัจจุบัน)

 รางวัล 
 ส่วนบุคคล 
 All Japan High School Championship 2018–2019 – ตัวตบหัวเสายอดเยี่ยม 
 วอลเลย์บอลหญิงชิงแชมป์โลก รุ่นอายุไม่เกิน 20 ปี 2019 – ตัวตบหัวเสายอดเยี่ยม 
 วอลเลย์บอลหญิงชิงแชมป์โลก รุ่นอายุไม่เกิน 20 ปี 2019 – ผู้เล่นทรงคุณค่า 
 วอลเลย์บอลหญิงชิงแชมป์เอเชีย 2019 – ผู้เล่นทรงคุณค่า 
 วอลเลย์บอลหญิงชิงแชมป์เอเชีย 2019 – ตัวตบหัวเสายอดเยี่ยม 

 ระดับมัธยม 
 All Japan High School Championship 2016-17 – 16px ชนะเลิศ กับโรงเรียน Shimokitazawa Seitoku
 All Japan High School Championship 2016-17 – ไฟล์:Med 3.png เหรียญทองแดง กับโรงเรียน Shimokitazawa Seitoku

 สโมสร 
 วี.ลีก ฤดูกาล 2018-19 – ไฟล์:Med 2.png รองชนะเลิศ กับสโมสรโทเรย์แอร์โรส์
 คูโรวาชิกิออลเจแปนวอลเลย์บอลแชมเปียนชิพ 2018-19 – 17px ชนะเลิศ กับสโมสรโทเรย์แอร์โรส์
 วี.ลีก ฤดูกาล 2020-21 – ไฟล์:Med 2.png รองชนะเลิศ กับสโมสรโทเรย์แอร์โรส์
 วอลเลย์บอลชิงถ้วยจักรพรรดิ 2020-21 – ไฟล์:Med 2.png รองชนะเลิศ กับสโมสรโทเรย์แอร์โรส์
 2024–25 วิมินส์อีซีวีคัพ - 17px - ชนะเลิศ กับสโมสรอีกอร์วอลเลย์โนวารา

 ทีมชาติ 
 วอลเลย์บอลยุวชนหญิงชิงแชมป์เอเชีย 2017 – 16px ชนะเลิศ
 วอลเลย์บอลหญิงชิงแชมป์โลก รุ่นอายุไม่เกิน 20 ปี 2019 – ไฟล์:Med 1.png ชนะเลิศ
 วอลเลย์บอลหญิงชิงแชมป์เอเชีย 2019 – 16px ชนะเลิศ